IL esittelee kumppanuusohjelman kaikki 57 tavoitetta.

Naton lippu liehui sotilasliiton päämajassa Brysselissä Belgiassa 2011. ZUMA PRESS

Kahdeksan Nato-muistion tavoitteista koskee ilmavoimia. Kuvassa Yhdysvalloista hankittu Hornet-kone. ILMAVOIMAT

Suomalaisia sotilaita Naton kriisihallintaharjoituksessa Puolassa. RAMI HANAFII/AL

Sukellusvenetorjunta, kaupunkitaistelukyvyn kehittäminen, avaruuteen sijoitettujen tiedustelu- ja valvontajärjestelmien tuottaman tiedon standardisointi...

Siinä muutama tavoite, joihin Suomi on sitoutunut Nato-kumppanuusohjelmansa puitteissa.

Iltalehti esittelee kaikki Suomen 57 Nato-tavoitetta, jotka Suomi pyrkii saavuttamaan vuoteen 2020 mennessä.

Tiedot perustuvat Iltalehden haltuunsa saamaan dokumenttiin, jonka puolustusministeriön puolustuspoliittinen osasto on osoittanut eduskunnan ulkoasiainvaliokunnalle ja puolustusvaliokunnalle 14. toukokuuta 2014.

Muistion mukaan Suomi valitsee kumppanuustavoitteet siten, että ne tuottavat " mahdollisimman paljon lisäarvoa puolustusvoimien suorituskyvyn kehittämiselle " .

Puolesta ja vastaan

Puolustusvaliokunnan jäsen

Jyrki Yrttiaho

(vr) katsoo, että " kovinta kamaa " listalla on viime viikolla otsikoihin noussut isäntämaatukisopimus, jonka nojalla Nato-joukot saattaisivat liikkua Suomen kamaralla kriisitilanteessa.

- Suhtaudun todella kriittisesti kaikkeen siihen toimintaan, jossa hyvin epädemokraattisin menetelmin liu’utetaan Suomea turvallisuuspoliittiseen asetelmaan, josta ei koidu Suomelle ja Suomen lähialueille kuin ongelmia.

Ulkoasiainvaliokunnan jäsen Ilkka Kanerva(kok) sanoo, että kumppanuusohjelma on kiinteästi kytköksissä Suomen harjoittamaan kansainväliseen yhteistoimintaan.

- Jos sitoudut siihen, että olet rauhanturva- tai kriisinhallintatoimissa mukana, koko orkesterin täytyy soittaa yhteen. Kun YK tai joku muu valtuuttaa sopivan toimijan etenemään, ei siinä aleta enää harjoittelemaan Naton kanssa.

Mitä Venäjä ajattelee?

Eduskuntaa on pyydetty noudattamaan vaiteliaisuutta Nato-muistion käsittelyssä julkisuuslain nojalla. ILTALEHTI

Mitä itänaapurissa ajatellaan Suomen monipuolisesta Nato-suhteesta?

Heikki Hult, Stefan Forss, Lauri Kiianlinna ja Pertti Inkinen päättelivät 2011 ilmestyneessä raportissa Venäjän sotilaspoliittinen kehitys ja Suomi, että Suomi lienee muuttunut Venäjän arvioissa Nato-maaksi jo 2000-luvun alusta lähtien.

Kanerva uskoo, että Venäjä näkee yhä eron Nato-kumppanuuden ja Nato-täysjäsenyyden välillä.

Ulkopoliittisen instituutin vanhempi tutkija Charly Salonius-Pasternak lähestyy asiaa toisesta tulokulmasta: kriisitilanteessa valinnan eteen voisi joutua nimenomaan Suomi.

- Jos Venäjä ja Nato-maa Viro olisivat kriisissä osapuolina, Venäjältä voisi tulla Suomelle ja Ruotsille pyyntö pysyä neutraalina. Samalla Nato saattaisi haluta käyttää Suomen ilmatilaa ja Ruotsin tukikohtia. Suomen pitäisi tehdä jonkinlainen valinta.

FAKTA Suomen ja Naton 57 kumppanuustavoitetta

Kumppanuustavoitteen nimi Keskeinen sisältö Alustava valmius Valmis

1 Gender Perspectives Kansallisen suunnitelman kehittäminen vuoteen 2017 mennessä, jossa huomioidaan YK:n turvallisuusneuvoston päätöslauselman 1325 keskeinen sisältö (naisten asema). 2017 jatkuva

2 High Readiness Capabilities And Standards Puolustusvoimat kouluttaa, varustaa ja evaluoi sotilaallisen kriisinhallinnan joukkorekisterin joukot NEL1-tasoisiksi varmistaakseen niiden yhteistoimintakyvyn kriisinhallintaoperaatioissa. 2016 jatkuva

3 Language Requirements Englannin kielitaidon kehittäminen, arviointi ja ylläpito. jatkuva

4 Pre-Deployment Training For Deployable Forces Sotilaallisen- ja siviilikriisinhallintakyvyn kehittäminen (operaatioihin lähetettävien kykyjen valmiuskoulutuksen kehittäminen). jatkuva

5 Reception, Staging And Onward Movement (RSOM) Kehitetään valmiutta osallistua operaation perustamiseen liittyvään valmistelu- ja toteutusorganisaatioon (RSOM Group). 2014 2016

6 Intelligence Capability Tiedustelutiedon välittämisen infrastruktuurin, tietokantojen, kokoamisen, jakelun ja vaihdon doktriinin ja menettelytapojen kehittäminen. 2010 jatkuva

7 Joint ISTAR Tunnistetun pintatilannekuvan muodostaminen, raporttien ja varoitusten jakelun ja formaattien kehittäminen, pyritään yhteensopivuuteen Naton tiedustelun kanssa. 2018 jatkuva

8 Nato Compatible Identification Systems Nato-yhteensopiva omatunnistusjärjestelmä. 2009 2016

9 Space Based Surface Surveillance Avaruuteen sijoitettujen kansallisten tiedustelu- ja valvontajärjestelmien tuottaman tiedon standardisointi, painopiste SIGINT ja IMINT.

10 Joint Precision Strike Capability Yhteisen (maa, meri, ilma) vaikuttamiskyvyn kehittäminen, sensorit, data, asejärjestelmät ja johtamisjärjestelmät. 2016 2017

11 Special Operations Forces Erikoisjoukkokyvyn (materiaali-, joukko- ja esikuntahenkilöstö) kehittäminen. 2013 2016

12 In Theatre Aviation Support Kehitetään valmiutta osallistua ja asettaa NH90-kuljetushelikoptereita kriisinhallintaoperaation kuljetustehtäviin, arvioidaan mahdollisuutta etsintä- ja pelastusoperaatioihin. 2014 2016

13 National Support For Deployed Forces Jatketaan Nato-johtoisessa operaatiossa olevien joukkojen perustamisen, keskittämisen ja suorituskyvyn rakenteiden ylläpitoa, ylläpidetään yhteistoimintakykyvalmiutta. 2016 2018

14 Host Nation Support (HNS) Isäntämaatuen järjestelyt kotimaassa ja kyky antaa isäntämaatukea kutsutuille joukoille; kyky vastaanottaa isäntämaatukea operaatioissa (HNS-tuki Nato-joukoille). 2013 2016

15 Force Support Engineer Pioneerijoukkojen suorituskykyjen yhteensopivuuden kehittäminen, luodaan suorituskykyä vaaka- ja pystyrakentamiseen sekä muuhun pioneeritoimintaan. 2014 2016

16 Supply Chain Management Kehitetään tosiaikaista materiaalitilannekuvajärjestelmää sekä ennustetyökaluja kattamaan koko tilaus- ja toimitusketju. 2015 2020

17 Medical Support Kansallisten joukkojen lääkintähuoltokyvyn kehittäminen, kriisinhallintaoperaatioiden lääkäritasoinen esihoito (ROLE 1). 2014 2020

18 Preventive Medicine, Environmental Health, Surveillance And Analysis Capabilities Kehitetään tarttuvien tautien ennaltaehkäisy- ja hallintakykyä sekä varhaista havainnointia. 2013 2015

19 Network Enabled Communications Tietoverkkoyhteyksien kehittäminen, vaikea havaittavuus, häirinnänsieto, Nato-aaltomuotojen käyttö. 2016 2019

20 Network Enabled Information Systems Yhteiset /puolustushaarojen/huollon ja tiedustelun johtamisjärjestelmien yhteensopivuus Nato-järjestelmien kanssa. 2016 2019

21 Network Enabled Interoperability Tavoitteena verkostopuolustuksen yhteensopivuus Nato-järjestelmien kanssa. 2016 2020

22 Countering Improvised Explosive Devices (C-IED) Kehitetään terrori- ja erikoisjoukkoräjähteiden raivauskykyä. 2014 2016

23 CBRN Defence Kehitetään suojelupuolustuksen suorituskykyä ja varustusta. 2014 2016

24 Cyber Defence Osallistuminen kansallisen kybersuorituskyvyn kehittämiseen, tietoliikenteen tunnistus verkossa, liikenteen suojaus tiedustelua vastaan. 2016 2019

25 Information Assurance Tietoturvallisuus verkossa, tietoturvatilannekuva, operaatioissa tiedustelutiedon vaihto eri kansallisten toimijoiden/verkkojen välillä. 2016 2019

26 Combat Unit Contribution Joukkorekisterin kautta käyttöön ilmoitettavat Maavoimien vastuulla olevien suorituskykyjen kehittäminen. 2011 2016

27 Combat Support Unit Contribution Joukkorekisterin kautta käyttöön ilmoitettavat Maavoimien vastuulla olevat CS-suorituskyvyt. 2014 2016

28 Operations Preparation And Training Kehitetään yhteistoimintakykyä kriisinhallintaoperaatioissa. jatkuva jatkuva

29 ISTAR Enhanced Architecture And Capabilities Tiedustelun tilannekuvan kehittäminen. 2014 2016

30 Unmanned Aerial Vehicles (UAV) Taktisen tason tiedustelulennokkijärjestelmän kehittäminen. 2014 2017

31 National Human Intelligence (HUMINT) Capability Henkilötiedustelukyvyn kehittäminen, kyky lähettää HUMINT-ryhmiä operaatioihin eri päätöksellä. jatkuva jatkuva

32 Unattended Ground Sensors (UGS) And/Or Land Surveillance Vehicles (LSV) Maasensorijärjestelmän luominen osaksi tiedustelu-, valvonta- ja tulenjohtojärjestelmien kokonaisuutta. 2015 2017

33 Combined Arms Operations In Urban Terrain Kehitetään taistelukykyä kaupunki/asutuskeskusympäristössä.

34 Advanced Ground Combat Vehicles Kehitetään yhtenevää taisteluajoneuvoalustaa, tutkimustavoite. 2020

35 Enhancements To Invidual Combat Equipment Kehitetään yksittäisen taistelijan tulivoimaa, suojaa ja tilannetietoisuutta.

36 Indirect Fire Support Capability Epäsuoran tulen käytön yhteensopivuuden kehittäminen. 2016

37 Forward Observes Luodaan maavoimille kyky tiedustelu-, maali- ja maalitilannekuvan muodostamiseen hankkimalla integroituja tulenjohto- ja maalinosoituslaitteita. 2014 2017

38 Engineer Mobility, Counter Mobility And Survivability Kehitetään pioneerijoukkojen suorituskykyä yhteensopiviksi Nato-operaatioihin. 2014 2016

39 Tactical Air Control Party (TACP) Ilmatilan hallinnan ja ilmatulenjohdon taktisen tason osaamisen kehittäminen. 2016 2020

40 Air Defence For Ground Forces Kehitetään yhteensopivaa erittäin lyhyen kantaman ja lyhyen kantaman ilmatorjuntaa sekä ilmatorjunnan johtamisjärjestelmää. 2014 2016

41 Improved Mine Detection, Mine Clearing And EOD Capabilities Kehitetään ja ylläpidetään yhteensopivaa miinojenpaikannus- ja raivauskykyä sekä kykyä EOD- ja IEDD-raivaamiseen. 2017 2022

42 Combat Unit Contribution Sotilaallisen kriisinhallinnan joukkorekisterin laivasto- ja rannikkoyksiköiden sekä merivoimien erikoistoimintaosaston valmiuden ylläpito. jatkuva jatkuva

43 Operations Preparation And Training Sotilaallisen kriisinhallinnan joukkorekisterin laivastoyksiköt harjoittelevat Naton toimintatapamallien mukaisesti. jatkuva jatkuva

44 Maritime Situational Awareness (MSA) Tilannetietoisuuden parantaminen merellä ja rannikolla, merivoimien TVM-kyvyn kehittäminen ja monikansallinen merivoimayhteistyö. 2016

45 Improved Submarine Surveillance, Detection, Classification And Attack Capability Sukellusveneentorjuntakyvyn, liikkuvan vedenalaisen valvonnan järjestelmän ja vedenalaisen vaikuttamisen kehittäminen. 2014 2016

46 Naval Mine Warfare - Supporting Capability Uuden miinantorjuntasuorituskyvyn tukeminen, pohjankartoitus ja merimiinatietoisuuden lisääminen. 2012 2015

47 Maritime Communications Nato-yhteensopiva viestijärjestelmä sotilaallisen kriisinhallinnan joukkorekisterin laivastoyksiköille. 2016

48 Naval Mine Warfare - MCM Capability - Acquisition/Upgrade Uuden miinantorjuntasuorituskyvyn luominen. 2013 2015

49 Survivability And Naval Force Protection Omasuojakyvyn kehittäminen, vasta-aseet ja estokyvyt (ohjus, torpedo ja miina). 2020 2022

50 Combat Unit Contribution Taistelukone/-lento-osaston kehittäminen. 2016

51 Operations Preparation And Training Ilmaoperaatioiden ja harjoitustoiminnan kehittäminen. 2014 2016

52 Navigation Warfare - Global Navigation Satellite Systems Paikkatieto- ja navigointijärjestelmien yhteensopivuuden kehittäminen. 2014 2016

53 Tactical Damage Recording System For Attack Platforms Maalien vaikutusten arviointijärjestelmän kehittäminen. 2014 2016

54 All-Weather Multi-Role Combat Capability Jokasään monitoimitaistelukyvyn kehittäminen. 2016

55 Air To Air Refuelling Ohjaajien ilmatankkausosaamisen kehittäminen. 2016

56 Air Surveillance And Connectivity With NATINAMDS Ilmavalvonta- ja ilmapuolustusjärjestelmän yhteensopivuuden kehittäminen. 2016

57 Aircraft Self Protection Hävittäjien omasuojan ja häirintälaitteiden kehittäminen; uhkakirjastojen kehittäminen. 2010 2016

Lähde: Puolustusministeriö, puolustuspoliittinen osasto